
РЕПУБЛИКА БЪЛГАРИЯ

АДМИНИСТРАТИВЕН СЪД – СТАРА ЗАГОРА

ПРОТОКОЛ
Днес, 20 .10. 2026 г. се проведе заседание на определената, със заповед № РД-135/15.10.2026год. на Председателя на Административен съд – Стара Загора, комисия за провеждане на обявения конкурс за една щатна бройка за длъжността “Съдебен администратор” в Старозагорския административен съд, на основание  чл. 93, ал. 1, т. 7 и чл. 357, ал. 4 от ЗСВ, във вр. с чл. 89 - чл. 96 КТ.

Комисията в състав: Председател  Галина Динкова и членове: Дарина Драгнева и Ивелина Колева, заседава по първия етап от обявения конкурс  “Подбор по документи”.

Председателят на комисията докладва, че срокът за подаване на документите за конкурса – един месец от датата на публикуване на обявата /публикувана във в-к “България днес” на 14.09.2026 г., на сайта на Административен съд – https://stzagora-adms.justice.bg и изнесена на  информационното табло на АдмС-Стара Загора на 14.09.2026 г./, е изтекъл на 14.10.2026 г.

В този срок са постъпили 6 /шест/ броя заявления с приложени към тях документи. 
Като разгледа постъпилите заявления и извърши преценка  представени ли са всички необходими документи и удостоверяват ли те изпълнението на минималните и специфични изисквания, предвидени за заемане на длъжността, и посочени в обявата и заповедта за обявяване на конкурса,  установи, че документите приложени към заявленията на трима от кандидатите не удостоверяват наличието на изискуемия по чл.4, ал.2, т.2 от Правилника за администрацията в съдилищата /ПАС/ професионален опит не по-малко от 8 години, поради което   и на основание чл. 142 ал.2 вр. с ал.1 от Правилника за администрацията в съдилищата, вр. с чл. 357 ал.2 т.6 от Закона за съдебната власт, Комисията
Р   Е    Ш   И  :

НЕ ДОПУСКА кандидата Мануела Николаева Василева – заявление вх. № АССТ-381/02.10.2026 г., до участие в конкурс за заемане на длъжността „Съдебен администратор“, обявен със заповед №-РД-117/09.09.2026 г. на административния ръководител – председател на Административен съд – Стара Загора. 
Мотиви:  По аргумент от разпоредбата на чл.4, ал.2 от Правилника за администрацията в съдилищата /ПАС/във вр. с §2 от ДР на ПАС,  за да бъде допуснат до участие кандидатът трябва да  притежава професионален опит не по-малко от 8 години  на длъжност, за заемане на която се изисква придобита образователна степен магистър по някоя от специалностите: „публична администрация“, „икономика“ или „право“ и е свързана с упражняване на функции, чието съдържание е сходно с функциите по чл.5, ал.1 от ПАС.
От представените от кандидата Мануела Василева документи се установява, че е придобила образователна степен магистър по специалността „публична администрация“ на 14.06.2024г.,  съгласно протокол на държавна изпитна комисия № 15/ 14.06.2024г., въз основа на който  е издадена диплома за висше образование № МППА – 541/ 17 юни 2024г., серия ПУ – 2024, издадена от ПУ „Паисий Хилендарски“. 

 Считано от 06.01.2006 г.  до 01.02.2010 г., считано от 01.02.2010 г. до 10.08.2024 г. и считано от  13.07.2026г. и към 14.09.2026 г.  кандидатът заема последователно длъжността „деловодител“ в Районна прокуратура - Стара Загора, Окръжна прокуратура - Стара Загора и сходна на същата при ЧСИ с район на действие ОС Стара Загора в град Стара Загора, за която се изисква средно образование съгласно Класификатора на длъжностите в администрацията на Прокуратурата на Република България. Следователно кандидатът не притежава професионален опит от поне 8 години, придобит на длъжност за заемане на която се изисква придобита образователна степен магистър по специалността „публична администрация“, „икономика“ или „право“ и заеманата позиция не включва упражняване на правомощия по управление на персонал, планиране, организиране и контролиране на бюджет и финанси, поради което не може да се приеме, че е свързана с осъществяване на функции, чието съдържание да е сходно с тези по чл.5, ал.1 от ПАС. 
НЕ ДОПУСКА кандидата Албена Георгиева Ангелова – Димитрова – заявление вх. № АССТ-399/13.10.2026 г. до участие в конкурс за заемане на длъжността „Съдебен администратор“, обявен със заповед №-РД-117/09.09.2026 г. на административния ръководител – председател на Административен съд – Стара Загора. 
Мотиви:  По аргумент от разпоредбата на чл.4, ал.2 от ПАС във вр. с §2 от ДР на ПАС,  за да бъде допуснат до участие кандидатът трябва да  притежава професионален опит не по-малко от 8 години  на длъжност, за заемане на която се изисква придобита образователна степен магистър по някоя от специалностите: „публична администрация“, „икономика“ или „право“ и е свързана с упражняване на функции, чието съдържание е сходно с функциите по чл.5, ал.1 от ПАС.
Кандидатът е придобил образователна степен магистър по специалност „публична администрация“ на 05.07.2024г.,  съгласно протокол № 26401/ 05.07.2024г., въз основа на който  е издадена диплома за висше образование от ВТУ „Св.Св.Кирил и Методий“ с рег.№ 116599/ 28.08.2024г.  

Считано от 01.03.2007г. до 01.04.2008г., считано от 01.04.2008г. и към 14.09.2026г.  кандидатът заема последователно длъжностите „съдебен секретар – протоколист“ и  Завеждащ служба „Съдебни секретари“ в АдмС - Стара Загора, за които се изисква средно образование съгласно Класификатора на длъжностите в администрацията на съдилищата. Следователно кандидатът не притежава професионален опит от поне 8 години, придобит на длъжност за заемане на която се изисква придобита образователна степен магистър по специалността „публична администрация“, „икономика“ или „право“ и да е свързана с упражняване на функции, чието съдържание да е сходно с това на функциите по чл.5, ал.1, от ПАС.
НЕ ДОПУСКА кандидата Недялко Иванов Гидиков – заявление с вх. № АССТ-403/14.10.2026 г. до участие в конкурс за заемане на длъжността „Съдебен администратор“, обявен със заповед №-РД-117/09.09.2026 г. на административния ръководител – председател на Административен съд – Стара Загора. 
Мотиви: По аргумент от разпоредбата на чл.4, ал.2 от ПАС във вр. с §2 от ДР на ПАС,  за да бъде допуснат до участие кандидатът трябва да  притежава професионален опит не по-малко от 8 години  на длъжност, за заемане на която се изисква придобита образователна степен магистър по някоя от специалностите: „публична администрация“, „икономика“ или „право“ и е свързана с упражняване на функции, чието съдържание е сходно с функциите по чл.5, ал.1 от ПАС.
От представените от кандидата Недялко Гидиков документи се установява, че след придобиване на образователна степен магистър по право кандидатът е заемал последователно длъжността старши юрисконсулт в ДНСК за периода от 19.07.1999г. до 01.09.2002г.; юрисконсулт в Банка ДСК ЕАД от 02.09.2002г. до 01.04.2005г. и старши юрисконсулт от 01.04.2005г. до 01.11.2024г. в Уникредит Булбанк АД, но преките му функции  не са сходни с тези по чл.5, ал.1 от ПАС. На заеманите длъжности кандидатът е извършвал дейности  по правно обслужване,  защита интересите на представляваното ЮЛ, процесуално представителство, представителство пред трети лица, даване на становища, мнения, консултации и справки по правни въпрос, организиране и водене на екипи за законодателни инициативи, засягащи банковата дейност в страната. Липсват обаче доказателства осъществяваните от кандидата трудови функции да са включвали упражняване на правомощия по управление на персонал, планиране, организиране и контролиране на бюджет и финанси.
Решението подлежи на обжалване от недопуснатите кандидати пред административния ръководител на Административен съд – Стара Загора в седемдневен срок от обявяване на списъка с недопуснатите кандидати – 21.10.2026 г. Административният ръководител на съда се произнася окончателно в тридневен срок. Жалбата не спира конкурсната процедура.
ДОПУСКА кандидата Тихомир Васев Димитров – заявление с вх. № АССТ-360/24.09.2026 г. до участие в конкурс за заемане на длъжността „Съдебен администратор“, обявен със заповед №-РД-117/09.09.2026 г. на административния ръководител – председател на Административен съд – Стара Загора.
ДОПУСКА кандидата Росица Тенева Копривчина – заявление с вх. № АССТ-391/07.10.2026 г. до участие в конкурс за заемане на длъжността „Съдебен администратор“, обявен със заповед №-РД-117/09.09.2026 г. на административния ръководител – председател на Административен съд – Стара Загора.
ДОПУСКА кандидата Мария Алексиева Кирилова – заявление с вх. № АССТ-397/12.10.2026 г. до участие в конкурс за заемане на длъжността „Съдебен администратор“, обявен със заповед №-РД-117/09.09.2026 г. на административния ръководител – председател на Административен съд – Стара Загора.
Вторият етап от конкурса:

„ТЕСТ” с допуснатите кандидати, ще се проведе  на 26 .11. 2026 г. от 10.00 ч. в Зала № 2, в сградата на съда на бул. „Руски” № 44, ет.5. 

КОМИСИЯ: определена със З-д № РД-135/15 .10. 2025г. 
ПРЕДСЕДАТЕЛ:

                      





/Галина Динкова/ 
ЧЛЕНОВЕ:  1. 
/Дарина Драгнева/
                               





2. 

/ Ивелина Колева /

Стара Загора, бул. „Руски” 44, ет.5

тел. 042 65 10 40 факс: 042 65 10 30

Деловодство : 042/65 10 80

e-mail: info@sz-adc.justice.bg
